**Mică Românie**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mică Românie lovită de soartă,

Ai ținut piept tare,la atâți vrăjmași.

Dar spre Cer privești și întrebi în șoaptă:

-"Doamne Sfânt,acuma,oare cui mă lași?"

Mică Românie,ți s-au dus toți fii

să-și câștige pâinea prin străini,cu dor...

Și-au rămas la vatră câinii și străinii,

Nu le pasă astăzi,de al tău popor!

Nu le pasă dacă,pe străzi,el sărmanul,

Caută-n gunoaie pâine,doar un pic...

Ți s-au dus toți fiii...Și-a rămas orfanul,

Ce plânge de foame că n-are nimic!

Mică Românie,s-a umplut paharul,

Îți îngropi părinții fără a-i vedea!

Și-aduni în năframă lacrima și-amarul...

Oare,unde-n lume mai este așa?

Ai fost jefuită de-al tău scump,tezaur,

Și-ai rămas privind în zare,mereu...

Munții tăi,înalți încă poartă aur.

Dar întrebi în taină-" Unde-I Dumnezeu?

Și de ce se-ntâmplă atâta durere,

Dacă Cel Prea-Nalt,este iubitor?"

Vântul asupririi suflă în tăcere.

Nu-i pasă de tine și de-al tău,popor !

Primăveri cu soare vin să-ncununeze

Chipul tău,odată cald,strălucitor...

Și sunt multe inimi azi,pe metereze

ce se roagă-n taină pentru țara lor!

Nu poți să te bucuri ca și altă dată

Când era curat ,grâul tău pe lan...

Acum ți-a fost smulsă inima din vatră,

Și neputincioasă te pleci la tiran !

Unde ți-e puterea? Unde ți-e credința?

Unde ți-e iubirea ta de Dumnezeu?

Spui că ești creștină! Însă biruința

O dă Tatăl Sfânt,doar prin Fiul Său !

Codrii-și plâng în taină ramurile rupte,

Scrijelați în suflet,sunt de ei,mișeii...

Mereu în picioare au rămas în lupte,

Dar tăiați sunt astăzi precum mielușeii !

Iar pădurea pleacă din holda străbună,

Ducând în convoaie copacii înalți...

Nu mai are tată...nu mai are mumă...

Cum poți oare de ea,tu să te desparți?

Au rămas bătrânii plângându-și amarul,

Când văd că străinii,pe vechiul pământ,

Le trag la sorți viața! Și-nchină paharul

sorții..iar în urmă-s ochii lăcrimând...

\*\*\*

Mică Românie,de tine-s departe,

Și să vin acasă,nu știi cât aș vrea !

Dar trimit spre ceruri ruga mea în șoapte:

-"Doamne,azi te-ndură și de țara mea!

Vino astăzi,Doamne ! Vindecă-ne țara!

Ca să nu mai fie-n slujba celui rău!

Și adu-i în suflet,iarăși primăvara,

Lacrima din pleoape,Tu să-i ștergi mereu !"

06.05.2021

Daniela Banita